Бындай дотация рәсми рәүештә «дүрт телле» милли телевизион тапшырыуҙар системаһына ярҙам итеү кәрәклеге менән аҡлана, бигерәк тә күрше илдәрҙең, тәү сиратта Германияның, шулай уҡ Францияның һәм Италияның телеканалдары Швейцарияла ирекле ҡабул ителеүе иҫәпкә алына. Әгәр 2000 йылда SRG SSR-ы үҙаллы 24,5 миллион швейцар франкы табыш алһа. 2002 йылда уның юғалтыуҙары 4,4 миллион швейцар франкы тәшкил итә. Был һөҙөмтәгә илдәге уңайһыҙ иҡтисади хәл дә, рекламаның булмауы ла, шулай уҡ абонемент түләүҙәренән азат ителгән телесигнал ҡулланыусылар категорияларының артыуы ла сәбәпсе була. Был йәһәттән 2004 йылда дәүләт SRG SSR-ға ярҙам итеү өсөн 30 миллиондан ашыу швейцар франкы бүлергә мәжбүр була.